ได้กินยาคุมฉุกเฉินหลังมีพสพ. 1 ชม. แล้วอีกเม็ดหลังจากนั้น 12 ชม . (เป๊ะ) หลังกินยาคุมฉุกเฉิน 7 วัน มีตกขาวมาก คัดตึงเต้านม ปวดท้องน้อยนิดๆ (อาการคล้ายๆจะมีประจำเดือน) มีรอยเปื้อนสีน้ำตาลไม่มากมา ปกติประจำเดือนมาประมาณอีก2อาทิตย์ ใช่ผลข้างเคียงของยาคุมฉุกเฉินไหมคะ
สวัสดีค่ะ จากคำตอบตามlinkนี้โอกาสในการตั้งครรภ์นั้นถือว่ามีน้อยอยู่สำหรับเลือดที่ออกหลังจากทานยาคุมฉุกเฉินไป 7 วันนั้น น่าจะเป็นเลือดที่เกิดจากผลของยาได้ ไม่น่าใช่ประจำเดือน หากไม่ใช่ช่วงวันที่ที่มีประจำเดือนมา ทั้งนี้ เลือดอาจมีปริมาณมากหรือน้อยก็ได้ และอาจออกได้นาน 1-4 วันซึ่งก็ไม่ได้อันตรายอะไร ส่วนประจำเดือนจริงๆ นั้น ก็มักจะมาช้ากว่าปกติได้ค่ะส่วนการที่จะเป็นเลือดล้างหน้าเด็กหรือไม่นั้น ก็อาจเป็นได้ เพราะเลือดล้างหน้าเด็ก จะเกิดหลังจากมีการปฏิสนธิไปแล้ว 6-12 วัน และเลือดจะออกเพียง 1-2 วัน ปริมาณไม่มาก แต่มักเป็นสีแดงจางๆ อย่างไรก็ตาม โอกาสที่จะเป็นเลือดล้างหน้าเด็กนั้นมีน้อย เพราะโอกาสเกิดการตั้งครรภ์นั้นมีน้อยดังที่กล่าวไปค่ะ